# Ale

### Wikipedia

Tämä artikkeli käsittelee pintahiivaolutta. Sanan muista merkityksistä, katso Ale (täsmennyssivu).

Ale on yleisnimitys pintahiivaoluille. Nimitys tulee oluen valmistuksessa käytettävästä hiivasta, joka nousee käymisen aikana käymisastian pinnalle. Pohjahiivaoluita kutsutaan lagereiksi.

Ale voidaan jakaa useisiin alatyyppeihin (katso Luettelo oluttyypeistä). Eri oluttyyppien erot eivät ole aina selvästi rajattuja ja mitään kansainvälistä panimoita sitoavaa ohjeistoa ei ole. Brittiläisissä ja amerikkalaisissa aleissa käytetyt luokittelut poikkeavat jonkin verran toisistaan.

## [muokkaa] Ale-oluen brittiläisiä alatyyppejä

Fullersin Indian Pale Ale

### [muokkaa] Porter

Porter, portteri on tummaa olutta, joka on tehty paahdetuista maltaista. Nimen kerrotaan tulleen Lontoon Victorian aseman kantajista, jotka saivat osan palkastaan oluena (engl. porter = kantaja), Toinen tarina kertoo porterin nimen alkuperäksi huudahdusta pubissa kun oluttynnyriä kannettiin pubiin ja piti saada ihmiset pois tieltä. Myös kerrotaan satamatyöläisistä (porters) jotka joivat täyttävää olutta työpäivän ohessa osittain ravinnoksi. Suosittuja porter-merkkejä ovat mm. amerikkalainen Anchor Porter ja englantilainen Fullers London Porter.

### [muokkaa] Stout

(Stouter porter) Stout alkujaan on tummaa olutta, joka on porterin tapaan tehty paahdetuista maltaista. Stout on yleensä irlannissa alkoholipitoisuudeltaan miedompaa kuin porter mutta ulkomaille sitä myydään myös väkevämpänä. Stout eroaa porterista siinä, että se on tummempaa ja väkevämpää. Guinness on maailmanlaajuisesti tunnettu stout-tyyppinen olut. Guinness olikin ensimmäinen joka valmisti Stout-Porteriksi kutsumaansa olutta vuonna 1820. Tätä ennen Guinness oli valmistanut myös portereita. Guinness on kuuluisin irlantilainen eli kuiva stout.

Imperial stout eli Russian Imperial Stout oli alun perin Englannissa tehtyä olutta joka vietiin Venäjälle tsaarin hoviin. Imperial stoutissa on korkea alkoholipitoisuus, jopa 9-10 %. Tämän ansiosta olut ei pilaantunut pitkän kuljetuksen aikana ja se kärsi myös paremmin kylmää ilmastoa. Suosittuja imperial stouteja ovat mm. englantilainen Samuel Smith's Imperial Stout ja amerikkalainen North Coast Old Rasputin Russian Imperial Stout.

Sweet stout eli makea stout on peräisin Lontoosta. Se on aiemmin tunnettu nimellä milk stout (maitostout), koska sen makeuttamiseen käytettiin laktoosia (maitosokeria). Nimi kuitenkin muutettiin, koska maidon kanssa tällä oluella ei ole mitään tekemistä. Sweet stoutissa käytetään suklaamallasta ja jos ohramaltaaseen lisätään kauraa voidaan puhua oatmeal stoutista. Suosituttuja esimerkkejä ovat englantilaisen Young's-panimon Double Chocolate Stout ja Oatmeal Stout.

### [muokkaa] Mild

Mild ale oli aiemmin työväestön suosituin juoma Englannissa ja Walesissa. Nimi tulee alhaisesta humalan määrästä, joka tekee oluesta makeahkon ja helposti juotavan. Mild alen alkoholipitoisuus on yleensä myös alhainen. Suosittu mild ale on mm. englantilainen Moorhouse Black Cat.

### [muokkaa] Bitter

Bitter oli alun perin Englannissa terminä, joka erotti humaloidun katkeran oluen miedosta humaloimattomasta. Nykyään bitterit ovat kuivia, humaloituja ja alkoholipitoisuudeltaan varsin mietoja. Extra Special Bitterissä (ESB) käytetään tavallista enemmän mallasta ja humalaa. Tunnettuja bittereitä ovat mm. englantilaiset Boddington's Pub Ale, Bass Ale, Young's Bitter ja Fuller's ESB.

### [muokkaa] Barley wine

"Ohraviinillä" ei ole mitään tekemistä viinin kanssa vaan nimi viittaa oluen korkeaan alkoholipitoisuuteen (9—13 %). Barley winet ovat erittäin tuhteja ja maltaisia, jopa portviinimäisiä. Barley Wine -tyyppinen olut onkin parhaimmillaan jälkiruokana. Tunnettuja barley wineja ovat mm. amerikkalainen Anchor Old Foghorn Ale, englantilainen Young's Old Nick ja ruotsalainen Nils Oscar Barley Wine. Suomessa ravintolapanimo Plevna ja Stadin Panimo ovat valmistaneet barley wine -tyypin olutta.

### [muokkaa] Old

Old ale, "vanha ale" tunnetaan myös nimillä strong ale ja stock ale. Olut on samankaltainen jälkiruokaolut kuin barley wine, mutta ei yhtä "tuhti" ja sisältää vähemmän alkoholia. Tunnettuja old ale -tyylin edustajia ovat mm. englantilaiset Theakston Old Peculier ja Gale's Prize Old Ale.

### [muokkaa] India Pale Ale (IPA)

Oluttyyppi syntyi kun brittiläisessä imperiumissa kehitettiin oluita, jotka kestivät pitkän merimatkan Britanniasta Intiaan. Tämä saatiin aikaan lisäämällä korkean alkoholiprosentin oluisiin runsaasti humalaa. Nykyään IPA:t tunnistaakin vahvasta humalan katkeromausta. IPA:n väri vaihtelee kullankeltaisesta ruskeaan. Tunnettuja tyylin edustajia ovat mm. amerikkalaiset Sierra Nevada Celebration Ale ja Victory Hop Devil IPA.

### [muokkaa] Muita ale-tyyppisiä oluita

- Pale ale
- Brown
- Scottish

## [muokkaa] Ale-oluen amerikkalaisia alatyyppejä

- Pale Ale
- Strong Pale Ale
- Imperial/Double India Pale Ale
- Amber/Red Ale
- California Common
- Imperial/Double Red Ale
- Golden/Blond Ale
- Brown Ale

## [muokkaa] Real ale

Brittiläisestä elävästä pintahiivaoluesta käytetään nimitystä real ale. Kyseessä ei ole oluttyyppi vaan tapa tarjoilla ale-tyyppistä olutta. Real ale on suodattamaton olut, joka jatkaa käymistään olutravintolan tynnyrissä. Ravintolassa real ale perinteisesti pumpataan käsipumpulla. Britteinsaarilla Real ale-perinnettä vaalii Campaign for Real Ale (CAMRA)- yhdistys.

## [muokkaa] Katso myös

- Lambic
- Luostariolut
- Trappist
- Vehnäolut

Haettu osoitteesta http://fi.wikipedia.org../../../a/l/e/Ale.html

Luokka: Oluttyypit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Français
- Nederlands
- 日本語
- Norsk (nynorsk)
- Polski
- Русский
- Svenska
- ไทย
- Українська